Kunstenaar besoek Moorreesburg | Vroue-Landbouvereniging van Kaapland
Home/Moorreesburg, News/Kunstenaar besoek Moorreesburg
Kunstenaar besoek Moorreesburg
Dit was die tak se verjaarsdag en is gevier by Le Must Eatery in Moorreesburg. Die spreker was Hanli Theron van Langebaan waar sy 'n kunsgallery het.
Sy het die gehoor vertel van hoe haar ma haar geïnspireer het om kuns te neem. Haar ma was 'n nooi van Moorreesburg. Sy het uiteindelik geland in Langebaan in haar "pampoenhuis" wat sy dan omskep het in 'n kunsgallery.
Sy het vertel van die Weskus kunsroete wat geskep is en het ook voorbeelde gebring van die werk wat deur van hierdie kunstenaars gedoen word.
Sy het die lede aangemoedig om haar gallery te kom besoek en gesê dat hulle kuns moet koop met hul hart. Die werk wat met hul hart "praat", is dit wat gekoop moet word.
Hanli Theron en haar niggie, Annalida van Loggerenberg
Suretha Fourie en Anna Slabber met hul bekers Konferensie 2019
By die afgelope Konferensie het Moorreesburg tak baie goed gedoen. Die Voorsitter, Anna Slabber het 'n eerste plek behaal met haar kuns en Suretha Fourie het ook 'n eerste plek behaal met haar lekkers. Baie geluk!